《瑞荷》
宋代·刘攽

西濠本连金水河，天潢之下分馀波。波深水静生物秀，十步百步皆圆荷。

五月浮舟人不见，瑞荷亭亭尤可羡。连二雕成白玉盘，合欢裁作青油扇。

浣纱女子红莲房，背面照镜匀鲜妆。斜阳弄影并高盖，下有戢翼双鸳鸯。

人情贵少瑞云美，亦自天和独钟此。周王嘉禾献同颖，汉皇奇木誇连理。

君不见今年大田所收十万仓，上客为子歌吉祥。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。